גילי דרורי

גילי דרורי
גילי דרורי (נולדה ב-23 במרץ 1962) היא פרופסור מן המניין במחלקה לסוציולוגיה ולאנתרופולוגיה באוניברסיטה העברית בירושלים, חוקרת גלובליזציה, ארגונים וידע. מכהנת בתפקיד דקאנית הפקולטה למדעי החברה באוניברסיטה העברית.

==קורות חיים==
גילי דרורי נולדה בירושלים לצילה ולאמיר דרורי. גדלה ברמת השרון והייתה חניכה ומדריכה בתנועת המחנות העולים. את שירותה הצבאי עשתה כקצינת חינוך בחטיבת גולני. השלימה לימודי בוגר ומוסמך במחלקות למדע המדינה ולסוציולוגיה ואנתרופולוגיה באוניברסיטת תל אביב. עבודת התיזה שלה, לתואר מוסמך, עסקה במדע וטכנולוגיה בארצות מתפתחות ובוצעה בהנחייתו של פרופ' יהודה שנהב. את לימודי הדוקטורט בסוציולוגיה השלימה באוניברסיטת סטנפורד בארצות הברית בהדרכת פרופ' ג'ון וו. מאייר ומיקדה בנושא הגלובליזציה של מדע וטכנולוגיה. בשנים 2000–2011 שימשה כמרצה בתוכנית ליחסים בינלאומיים ובבית הספר לחינוך באוניברסיטת סטנפורד וכן כיהנה כראשת תוכנית המצוינות בלימודי יחסים בינלאומיים לתואר ראשון. ב-2011 שבה עם משפחתה לישראל והתמנתה לפרופסור-חברה במחלקה לסוציולוגיה ולאנתרופולוגיה באוניברסיטה העברית.

חברת הוועד המנהל של חברת "דרך רוח" לקידום מדעי הרוח בישראל, עורכת סדרת גלובליזציה של עמותת "בשער - קהילה אקדמית למען החברה בישראל", חברת מערכת של כתבי העת
European Journal of Cultural and Political Sociology, Minerva ו-Organization Studies, גזברית החברה הישראלית לחינוך משווה, ועומדת בראש קבוצת דיון במכון ון ליר בירושלים בנושא חקר האקדמיה בישראל. בעבר שימשה כמזכירת החטיבה לסוציולוגיה עולמית וטראנסלאומית באגודה הסוציולוגית האמריקנית, כחברת הוועד המנהל של החברה למחקר חברתי של המדע (4S), וכראשת התוכנית האקדמית של מינהלת עיר עולם ותיירות בעיריית תל אביב-יפו.

משנת 2014 ועד ראשית 2018 כיהנה כראשת המחלקה לסוציולוגיה באוניברסיטה העברית בירושלים. בהמשך, עד כניסתה לתפקיד דקאנית הפקולטה למדעי החברה בראשית אוקטובר 2022, שימשה בתפקיד ראשת פורום אירופה באוניברסיטה העברית. בד בבד, בשנתיים שהסתיימו בפברואר 2020, כיהנה כנשיאת האגודה הסוציולוגית הישראלית.
==מחקרים==
מחקריה משלבים נושאים ממחקרי גלובליזציה,
לימודי ארגונים,
תאוריית החברה העולמית,
חקר מדע,
טכנולוגיה,
חדשנות
וחינוך.
חקרה גם את התרבות העולמית,
מִימשליוּת

וארגונים רב-לאומיים.
שבעת הספרים שכתבה וערכה עוסקים במיסוד וגלובליזציה של מדע ומודרניות (2003), אי-שוויון בעידן הידע (2005), גלובליזציה של ארגון וארגונים (2006), תורתו הסוציולוגית של ג'ון וו. מאייר (2009), גלוקליזציה של ניהול וארגון (2014), מושג השחקנוּת בתאוריה המוסדית (2019) ותפקידה הציבורי של האוניברסיטה (2021). ספר שמיני, שכתבה עם תלמידיה באוניברסיטה העברית, מתמקד בנושא מודל הסלילים לחדשנות ומתאר את המערך המוסדי של כלכלת החדשנות בישראל (2013).

מחקריה עוסקים במיתוג אוניברסיטאות (האופן שבו החינוך הגבוה מושפע מרעיונות מתחום השיווק, תוך ניתוח השוואתי והיסטורי), בחקיקה בנושאי זכויות אנוש (באיזו דרך מושפעת שפת החוק הלאומי מקשרים בין-מדינתיים), ובאופי הגלוקלי של ניהול וארגון (על הבנייתו של חיבור בין מקומי ועולמי, בין פרטיקולרי לאוניברסלי, בארגונים בכלל ובארגונים הנקראים רב-לאומיים בפרט).

בחלק הארי של מחקריה משולב ניתוח קובצי נתונים המאפשרים מבט השוואתי והיסטורי.

==ספרים==
<div style="direction: ltr;">
* 2021. Amalya Oliver-Lumerman and Gili S. Drori, From Ivory Tower to Academic Commitment and Leadership: The Changing Public Mission of Universities, Edward-Elgar Publishing.
* 2019. Hwang, Hokyu, Jeannette A. Colyvas, and Gili S. Drori (eds.), Agents, Actors, Actorhood: Institutional Perspectives on the Nature of Agency, Action, and Authority (Research in the Sociology of Organizations, Vol. 58), Emerald.
* 2014. Drori, Gili S., Markus A. Höllerer, and Peter Walgenbach (eds.), Global Themes and Local Variations in Organization and Management: Perspectives on Glocalization, Routledge.
* 2013. Drori, Gili S. (ed.), The Helix Model of Innovation in Israel: The Institutional and Relational Landscape of Israel’s Innovation Economy, Bat Drora Publishing (Hebrew and English).
* 2009. Krücken, Georg and Gili S. Drori (eds.), World Society: The Writings of John W. Meyer, Oxford University Press.
* 2006. Drori, Gili S., John W. Meyer, and Hokyu Hwang (eds.), Globalization and Organization: World Society and Organizational Change, Oxford University Press.
* 2005. Drori, Gili S., Global E-litism: Digital Technology, Social Inequality, and Transnationality, Worth Publishers.
** 2003. Drori, Gili S., John W. Meyer, Francisco O. Ramirez, and Evan Schofer. Science in the Modern World Polity: Institutionalization and Globalization, Stanford University Press.
**: <span dir="rtl">הספר תורגם לספרדית:</span>
**: 2006. La ciencia en la política mundial moderna: Institucionalización y globalización. (transl. José M. Pomares), Barcelona-México: Ediciones Pomares, S. A.
</div>

==קישורים חיצוניים==

* [https://web.archive.org/web/20150317054424/http://gilidrori.wix.com/gili-s-drori האתר האישי של גילי דרורי]
* [https://web.archive.org/web/20150402155356/http://sociology.huji.ac.il/academic%20staff.html גילי דרורי באתר המחלקה לסוציולוגיה ולאנתרופולוגיה באוניברסיטה העברית]
* [http://hufind.huji.ac.il/vf.13/Search/Results?lookfor=Gili+Drori&type=AllFields&submit=Find רשימת פרסומיה של גילי דרורי] באתר ספריות האוניברסיטה העברית בירושלים
* [https://web.archive.org/web/20151208130023/http://sociology.huji.ac.il/docs/Staff/Gili-cv.pdf גילי דרורי - קורות חיים ]
* [https://web.archive.org/web/20150402180104/http://uv-net.uio.no/wpmu/hedda/2012/01/18/hedda-podcast-global-trends-and-university-branding-with-dr-gili-s-drori/ הרצאה על מיתוג אוניברסיטאות בעולם]
* [https://glz.co.il/גלצ/תוכניות/האוניברסיטה-המשודרת-מסע-סביב-רעיון-מהפכות/גלובליזציה-עם-פרופ-גילי-דרורי גלובליזציה עם פרופ' גילי דרורי], באתר גלי צה"ל, 10 במאי 2015
* 
* 
* 
* גילי דרורי, "[https://www.isf.org.il/layperson-reports/היווצרותה-של-האוניברסיטה-השיווקית-20181217153800.html היווצרותה של האוניברסיטה השיווקית]", הקרן הלאומית למדע, 2016
* 
* 

==הערות שוליים==

קטגוריה:מדעניות ישראליות
קטגוריה:מדענים ישראלים
קטגוריה:בעלות תואר דוקטור מאוניברסיטת סטנפורד
קטגוריה:בעלי תואר דוקטור מאוניברסיטת סטנפורד
קטגוריה:סגל האוניברסיטה העברית בירושלים: סוציולוגיה ואנתרופולוגיה
קטגוריה:יושבי ראש ונשיאי עמותות
קטגוריה:בוגרות המחנות העולים
קטגוריה:בוגרי המחנות העולים
קטגוריה:בוגרות תיכון רוטברג (רמת השרון)
קטגוריה:בוגרי תיכון רוטברג (רמת השרון)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:נשיאי האגודה הסוציולוגית הישראלית
קטגוריה:ישראליות שנולדו ב-1962
קטגוריה:ישראלים שנולדו ב-1962